കാറ്റിനെ പിടിച്ചു കെട്ടാന് വനിതാ നാവിക സംഘം കൊച്ചി: കാറ്റിനും കോളിനും ഈ വനിതകളെ തോല്പ്പിക്കാനാകില്ല. ഇവര് നാവികസേനയുടെ കരുത്തരായ പോരാളികള്. കൊച്ചിയില് നിന്നു ഗോവയിലേക്ക് ഇന്നു പുറപ്പെടുന്ന നാവികസേനയുടെ ആറ് പായ്വഞ്ചികളിലെ 36 പേരില് എട്ടും വനിതകള്. ഇതില് ഒരു വനിതയ്ക്ക് 202324ല് നടക്കുന്ന ആഗോള പായ്വഞ്ചി പര്യടനത്തില് അഭിലാഷ് ടോമിയെപ്പോലെ തനിച്ചു ലോകം ചുറ്റാന് അവസരം കിട്ടും. 56 അടി നീളമുള്ള മാധേയി, താരിണി, 40 അടി നീളമുള്ള ബുള്ബുള്, നീല്കാന്ത്, കടല്പുര, ഹരിയാല് എന്നീ പായ്വഞ്ചികളാണ് ഗോവയിലേക്ക് 360 നോട്ടിക്കല് മൈല് മത്സരയോട്ടം നടത്തുന്നത്. കാറ്റിനെ ആശ്രയിച്ചാണു യാത്രയെന്നതിനാല് സാഹസിക പര്യടനത്തിന്റെ പ്രധാന കാവലാള് കാലാവസ്ഥയാണ്. ന്യൂനമര്oവും ചുഴലിക്കാറ്റും പേമാരിയും ഏതു നിമിഷവും വില്ലനായേക്കും. പ്രകൃതിയിലുണ്ടാകുന്ന മാറ്റങ്ങള് മുന്കൂട്ടി മനസിലാക്കി യാത്ര നടത്തിയില്ലെങ്കില് ജീവന് അപകടത്തിലാകും. ഈ സാധ്യതകളൊന്നും വനിതാ അംഗങ്ങളെ തെല്ലും അലട്ടുന്നില്ല. സമുദ്ര പര്യടനത്തില് ഒന്നും പ്രവചിക്കാന് കഴിയില്ലസംഘത്തിലെ ഏക മലയാളി വനിതയും ലെഫ്റ്റനന്റ് കമാന്ഡറുമായ കെ.ദില്നയുടെ വാക്കുകളില് സ്ഫുരിക്കുന്നത് ആത്മവിശ്വാസത്തിന്റെ തീപ്പൊരികള്:മോശം കാലാവസ്ഥ പായ്വഞ്ചി പര്യടനത്തില് ഒരു പ്രധാന ഘടകമാണ്. പ്രകൃതി എങ്ങനെ പ്രതികരിക്കുമെന്ന് അറിഞ്ഞിട്ടു വേണം തീരുമാനങ്ങളെടുക്കാന്. കൊച്ചി നേവല് ബെയ്സ് ജെട്ടിയില് യാത്രയ്ക്കുള്ള ഒരുക്കങ്ങളുടെ തിരക്കിനിടെ ദില്ന പറഞ്ഞു. കോഴിക്കോട് പറമ്ബില്ബസാര് സ്വദേശിയായ ലെഫ്റ്റനന്റ് ദില്ന നാവികസേനയുടെ പശ്ചിമ കമാന്ഡ് അംഗമാണ്. ദില്നയുടെ ആദ്യ സാഹസിക പര്യടനമാണിത്. സാഹസികതയും വെല്ലുവിളികളും ഇഷ്ടപ്പെടുന്ന ദില്നയുടെ വലിയൊരു ആഗ്രഹം കൂടിയാണ് ഇപ്പോള് പൂവണിയുന്നത്. 40 അടി നീളമുള്ള ബുള്ബുള് പായ്ക്കപ്പലില് ദില്നയ്ക്കൊപ്പം ലെഫ്റ്റനന്റ് കമാന്ഡര് തൂലികയും പര്യടനത്തിനുണ്ട്. 56 അടി നീളമുള്ള ഐഎന്എസ് താരിണിയിലെ ക്യാപ്റ്റന് കൂടിയാണ് സ്കിപ്പര് ഉത്തരാഖണ്ഡ് സ്വദേശിയായ ലെഫ്റ്റനന്റ് കമാന്ഡര് വര്ധിക ജോഷി. 2017ല് സാഗര്പരിക്രമയില് വനിതകള് മാത്രമടങ്ങുന്ന ആറംഗ സംഘം 22,000 നോട്ടിക്കല് മൈല് സമുദ്രപര്യടനം നടത്തി ചരിത്രം സൃഷ്ടിച്ചത് വര്ധികയുടെ നേതൃത്വത്തിലായിരുന്നു. ഗോവന് പര്യടനത്തില് മികവു തെളിയിച്ചാല് അടുത്ത സാഗര് പരിക്രമയില് തനിച്ചു ലോകംചുറ്റാന് അവസരം കിട്ടുമെന്ന ശുഭപ്രതീക്ഷയിലാണ് വര്ധിക. ഇതുവരെ നാവിക സേനയിലെ ഒരു വനിതാ അംഗത്തിനും സോളോ യാത്ര നടത്താന് അവസരം ലഭിച്ചിട്ടില്ല. ഇത്തവണ അങ്ങനെയൊരു അവസരം നല്കുന്നതിനു മുന്നോടിയായിട്ടാണ് എട്ട് വനിതാ അംഗങ്ങളെ കൊച്ചിഗോവന് മത്സര വിഭാഗത്തില് ഉള്പ്പെടുത്തിയത്. ലെഫ്റ്റനന്റുമാരായ രൂപ, രാജശ്രീ, പ്രേരണ എന്നിവരാണ് താരിണിയിലെ മറ്റു വനിതാ അംഗങ്ങള്. പുരുഷ ഓഫിസര്മാരും ഇവര്ക്കൊപ്പമുണ്ട്. ഐഎന്എസ്കടല്പുരയില് ലെഫ്റ്റനന്റ് കമാന്ഡര് പായല്ഗുപ്തയും ലെഫ്റ്റനന്റ് ശുഭാംഗിയും വനിതകളെ പ്രതിനിധീകരിക്കുന്നു. 28 പുരുഷ ഓഫിസര്മാരുമായി താരതമ്യപ്പെടുത്തുമ്ബോള് പരിശീലനത്തിലും പര്യടനത്തിലും പ്രത്യേകിച്ച് ഇളവുകളൊന്നും വനിതകള് പ്രതീക്ഷിക്കുന്നതുമില്ല. പായ്വഞ്ചി ഉയര്ത്താനും കെട്ടുകള് മുറുക്കാനും കാറ്റിന്റെ ഗതി തിരിച്ചറിയാനും വാംഅപ്പ് ചെയ്യാനും വനിതാ അംഗങ്ങള് മറ്റാരെക്കാളും സജീവം. ഒരു തരത്തിലുമുള്ള വിവേചനവും അനുഭവപ്പെടുന്നില്ല. എല്ലാ കാര്യങ്ങളിലും തുല്യതയാണുള്ളത്. ദില്ന പറയുമ്ബോള് മറ്റുള്ളവരും അതു ശരിവയ്ക്കുന്നു. നാവിക സേനാംഗങ്ങളില് സാഹസിക മനോഭാവം വളര്ത്തുന്നതിന്റെ ഭാഗമായിട്ടാണ് പായ്വഞ്ചികളിലും പായ്ക്കപ്പലുകളിലും പര്യടനങ്ങള് നടത്തുന്നത്. ഇതിനായി ഓഷ്യന് സെയ്ലിങ് നോഡ് എന്നൊരു വിഭാഗം തന്നെ നാവിക സേനയ്ക്കുണ്ട്. ഇത്തവണ, ഇന്ത്യയുടെ എഴുപത്തിയഞ്ചാം സ്വാതന്ത്ര്യത്തോടനുബന്ധിച്ച് ആസാദി കാ അമൃത് മഹോത്സവിന്റെ ഭാഗമായിട്ടാണ് പായ്വഞ്ചിപര്യടനം നടത്തുന്നത്. കൊച്ചിയില് നിന്ന് ഗോവയില് 700 കിലോമീറ്റര് താണ്ടി ആദ്യ പായ്വഞ്ചി 27 ന് ഗോവയിലെത്തും. 29ഓടെ അവശേഷിക്കുന്ന പായ്വഞ്ചികളും എത്തുമെന്നാണ് പ്രതീക്ഷിക്കുന്നതെന്ന് സിഎസ്ഒ റിയല് അഡ്മിറല് ടി.വി.എന്. പ്രസന്ന പറഞ്ഞു. പൂര്ണമായും കാറ്റിനെ മാത്രം ആശ്രയിച്ചാണ് ഇവയുടെ യാത്ര. അപകടത്തില് അടിയന്തര സാഹചര്യത്തില് ഉപയോഗിക്കാന്100 ലിറ്റര് ഡീസല് അനുവദിച്ചിട്ടുണ്ട്. അതുപയോഗിച്ചാല് മത്സരത്തില് പോയിന്റ് കട്ടു ചെയ്യും.